Moja najboljša noč s knjigo

Najboljše je ko pride čas za novo pustolovščino. Vsakič, ko prestopiš vrata knjižnice in se tvoje oči sprehodijo po knjižnih policah in iščeš naslednje potovanje na katero boš šel. Kateri svet in katere kraje boš obiskal naslednje. Resnične ali pa izmišljene. Kakšne prijatelje boš imel. In kakšna bo tvoja zgodba- srečna ali nesrečna? Najboljši je občutek pričakovanja ker še ne veš kaj se bo zgodilo, vendar veš, da se nekaj bo.

Vstopila sem v knjižnico ter izbrala knjigo in se usedla na sedež v knjižnici. Odprla sem naslovno stran in prebrala posvetilo. Obrnila sem stran in s tem začela svoje novo potovanje. Prišla sem na dvajseto stran, kjer sem že bolje spoznala svoje nove prijatelje, ko sem morala na avtobus za domov. Zunaj je deževalo zato sem knjigo pospravila na varno in hitro tekla do postaje. Na avtobusu sem se usedla ter namestila v najudobnejši položaj, kar sem ga premogla in nadaljevala s knjigo.

Ko sem prišla domov sem najprej brala pred kaminom v katerem je gorel topel ogenj nato pa odšla v svojo sobo. Prišla sem do polovice knjige, ko dvignem obraz iz knjige in ugotovim, da je ura pol enih ponoči. V hiši je čista tišina zato sklepam, da so vsi že zaspali. Čim bolj po tiho se dvignem iz postelje in se počasi premikam do vrat. Odprem jih čisto malo in vidim, da so vse luči ugasnjene. Počasi, da nebi povzročala hrupa se odpravim v kuhinjo, kjer si naredim sendvič in skodelico kakava. Ker čim bolj hitim, da lahko naprej berem, si opečem jezik. Nato se odpravim čez hodnik nazaj v svojo sobo. Med hojo se moja noga zatakne ob nekaj velikega in kosmatega, saj nisem prižgala nobene luči. Prižgem luč in vidim, da sem se spotaknila ob našega psa. Hitro se ji opravičim in se vrnem v svojo sobo in ponovno začnem brati knjigo, ko udari strela in zmanjka elektrike. Vremenske razmere niso dovolj, da bi me zaustavile pri branju, ki je ravno najbolj napeto in se zato odpravim po hiši iskat svetilke in baterije. Po desetih minutah hitrega iskanja najdem naglavno lučko in se spet odpravim v svojo sobo. Končno spet začnem brati knjigo.

Ravno se bližam koncu, ko lučka ugasne, saj je zmanjkalo baterije. Moja zadnja možnost je telefon. Prižgem njegovo lučko in z njo naprej berem knjigo. Ko pridem do konca, knjigo zaprem. V tistem trenutku, se nazaj prižge luč, saj se je vrnila elektrika. Odidem v kopalnico, kjer si umijem zobe in ko pridem nazaj v svojo sobo vidim, da se dela dan.

Skupaj z nočjo odidejo tudi vsi novi prijatelji, ki sem jih spoznala, vse dogodivščine, ki sem jih doživela in kraje, ki sem jih obiskala in srečala. Videli se bomo, ko bo za to ponovno čas. Pustim jih v noči in se vrnem v naš svet in sedanjost, kjer bom morala vstati čez eno uro. Bila bom utrujena, ampak zadovoljna.

Mogoče ne boste verjeli, vendar se imena knjige ne spomnim. Kljub vsemu kar sem doživela ob njej. Vendar pa se kljub vsemu spomnim občutka. Ali pa le ne želim, da veste katera knjiga je tako dobra… Mogoče hočem misliti, da sem edina, ki ji je ta dala takšne občutke in dogodivščine. Vsak pride kdaj do takšne knjige. Take, ki ob njej ne čuti zaspanosti, lakote in žeje. Ampak samo željo in potrebo po nadaljevanju, saj je v tistih dnevih in urah njegova hrana za dušo.